Armand Aucamp stel eerste Afrikaanse 'dating'-app bekend
Updated July 29, 2020, 5:56 p.m. | By Scenic Drive With Rian
Akteur en entrepreneur Armand Aucamp het onlangs Suid-Afrika se eerste Afrikaanse 'dating'-app bekendgestel.
Verskaf/ Armand Aucamp
KOER is 'n nuwe toepie vir eensames in Afrikaans. Dis reg! Bekende akteur en entrepreneur Armand Aucamp het 'n paar vriende nader gehak en opgekom met sy mees onlangse projek.
'n Liefdestoep in Afrikaans. Armand het sy eie pasmaat aanlyn ontmoet en was een aand om 'n braaivleisvuur aan die gesels toe een van vriendinne sug "hoe moeilik kan dit nou wees om net 'n doodgewoon ordenlike Afrikaanse pasmaat te kry?"
Dit was die begin van 'n idee wat in 2020 vlerke gekry het. KOER bied lede 'n platvorm om potensiële Afrikaanse vriende, penmaats, pasmaats, geselsmaats en alles tussen-in te vind - en dit reg oor die wêreld.
Die toep is tans gratis aflaaibaar op App Store en Google Play. In die vreemde pandemie tye is KOER dalk net die veiligste antwoord vir ons eensame aande. Soos hul klinkreël lui: "Koer. Jou hart. Jou taal. Jou kans."
Armand Aucamp het met die Scenic Drive-span gesels oor die opwindende projek.
"Ek het my partner op Instagram ontmoet."
"KOER is 'n opregte platform waar mense opsoek is na ware liefde. Dit is baie maklik om 'n intekenaar te word. Jy kan ook deur Facebook inteken."
"Die platform help ook mense van reg oor die wêreld om met mekaar te kommunikeer en te connect. Mense het 'n behoefte aan geselskap."
KOER! Die eerste Afrikaanse liefdestoep!
Kom vind liefde, vriendskap & geselskap op KOER! Die wêreld se eerste Afrikaanse liefdestoep. Laai KOER gratis af, wêreldwyd op App Store & Google Play. Gaan na 💟koer.co.za💟 vir meer inligting. . . . . . #koer #koerwoud #koerkoes #koerliefde #vlerksleep2020 #liefde #vriendskap #kysmetmy #kys #eersteliefde #afrikaans #afrikaansmemes #afrikaanse #afrikaansisgroot #afrikaansegedigte #gedigte #suidafrikaners #suidafrika #boersoeknvrou #southafrica #taal #kyknet #johannesburg #bloemfontein #potchefstroom #stellenbosch #pretoria #kaapstad